Ο **Αλάν Ελιζμπάροβιτς Τζαγκόεφ** (ρωσικά: *Алáн Елизбáрович Дзагóев*, 17 Ιουνίου 1990) είναι Ρώσος ποδοσφαιριστής, ο οποίος αγωνίζεται ως μέσος στην Λαμία.

Παιδική ηλικία
--------------

Ο Αλάν, ο μικρότερος από τους δύο γιους του Ελιζμπάρ και της Λιάνα, γεννήθηκε και μεγάλωσε στο Μπεσλάν της Βόρειας Οσέτιας, όπου οι γονείς του μετακόμισαν το 1989. Έπαιζε ποδόσφαιρο στους δρόμους μαζί με τον αδερφό του, Γκέλα, από την δεύτερη τάξη του δημοτικού. Η μητέρα του, λάτρης του ποδοσφαίρου, τους έφερε στην νεανική ομάδα της Τέρεκ Μπεσλάν.

Το 2000, ο Τζαγκόεφ σε ηλικία 10 ετών, μετακόμισε στο Βλαντικαφκάς για να παίξει στην τοπική νεανική ομάδα, την Γιούνοστ Βλαντικαφκάς. Καθώς η ομάδα συνήθιζε να πηγαίνει στους αγώνες της ΦΚ Αλάνια Βλαντικαφκάς, ο Αλάν έγινε οπαδός της ομάδας. Σε συνέντευξη του, ο Τζαγκόεφ δήλωσε ότι ο Βαλέρι Γκαζζάεφ - πρώην προπονητής της Εθνικής Ρωσίας και της ΤΣΣΚΑ Μόσχας - ήταν ο παιδικός του ήρωας, ενώ οι Ευγκένι Αλντόνιν και Φράνκ Λάμπαρντ ήταν οι αγαπημένοι του παίκτες. Ο Τζαγκόεφ είναι οπαδός της Τσέλσι. Τον Ιούλιο του 2005, ο Αλάν άρχισε να παίζει ποδόσφαιρο στην ακαδημία ποδοσφαίρου του Γιούρι Κονοπλιόφ.

Καριέρα
-------

### Κρίλια Σοβέτοφ-ΣΟΚ

Από τον Ιανουάριο του 2006 μέχρι τον Δεκέμβριο του 2007, ο Τζαγκόεφ έπαιζε για την ΦΚ Ακαντέμια Τολιάττι στην Δεύτερη Ντιβιζιόν Ρωσίας. Έκανε το επαγγελματικό του ντεμπούτο στις 29 Απριλίου 2006, στον αγώνα απέναντι στην ΦΚ Τιουμέν - η Κρίλια Σοβέτοφ-ΣΟΚ ηττήθηκε με σκορ 1:2. Εμφανίστηκε σε 37 αγώνες και πέτυχε 6 τέρματα.

### ΤΣΣΚΑ Μόσχας

Ο Τζαγκόεφ υπέγραψε με την ΤΣΣΚΑ Μόσχας πριν το ξεκίνημα του Πρωταθλήματος ποδοσφαίρου Ρωσίας 2008. Ο Αλάν έκανε το ντεμπούτο του για την μοσχοβίτικη ομάδα, ως αλλαγή, στον αγώνα απέναντι στην ΦΚ Λουτς-Ενέργκια. Μετά από μερικά παιχνίδια, ο Τζαγκόεφ εμφανίστηκε στην βασική εντεκάδα στον αγώνα απέναντι στην ΦΚ Χίμκι - σ' αυτό τον αγώνα, ο Τζαγκόεφ πέτυχε ένα τέρμα και έδωσε δύο ασίστ. Ο Τζαγκόεφ ήταν επίσης στην βασική ενδεκάδα, όταν η ΤΣΣΚΑ Μόσχας νίκησε στον τελικό του Κυπέλλου ποδοσφαίρου Ρωσίας 2007-08. Ο Αλάν συμμετείχε στον αγώνα της 13ης αγωνιστικής απέναντι στην Σπαρτάκ Μόσχας, όπου έδωσε τρεις ασίστ, βοηθώντας την ομάδα του να νικήσει με σκορ 5:1. Από τότε, ο Τζαγκόεφ έγινε βασικός παίκτης της ΤΣΣΚΑ Μόσχας. Ο Τζαγκόεφ βοήθησε επίσης την ομάδα του να νικήσει την Ζενίτ Αγίας Πετρούπολης με σκορ 3:1. Στο τέλος του έτους, ο Αλάν διαλέχθηκε ως ο Καλύτερος Νεαρός Παίκτης της Χρονιάς από την ΡΠΟ.

Τον Οκτώβριο του 2008 έγινε γνωστό ότι η Ρεάλ Μαδρίτης ενδιαφέρεται για τον Αλάν. Ο Τζαγκόεφ αρνήθηκε αυτούς τους ισχυρισμούς, λέγοντας ότι θα μείνει στην ΤΣΣΚΑ Μόσχας και ότι, αν ήταν να παίξει στο εξωτερικό, θα έπαιζε για την Τσέλσι. Ο Τζαγκόεφ πέτυχε τέρμα από λεπτή γωνία στον αγώνα του Τσάμπιονς Λιγκ 2009-10 απέναντι στην Μάντσεστερ Γιουνάιτεντ, ο οποίος έληξε με σκορ 3:3.

Στις 2 Δεκεμβρίου 2010, ο Τζαγκόεφ έδωσε πάσα στον Σέκου Ολισέ και αργότερα σκόραρε ο ίδιος στον αγώνα της ΤΣΣΚΑ Μόσχας απέναντι στην ΦΚ Λοζάνης για τη φάση των ομίλων του Γιουρόπα Λιγκ 2010-11 - ο αγώνας έληξε με σκορ 5:1 υπέρ των Ρώσων, κάτι που τους έδωσε την πρώτη θέση στον όμιλο τους. Στον τελευταίο αγώνα της ΤΣΣΚΑ Μόσχας στη φάση των ομίλων της συγκεκριμένης διοργάνωσης απέναντι στην Σπάρτα Πράγας, ο Τζαγκόεφ πέτυχε το μοναδικό τέρμα των Ρώσων - ο αγώνας έληξε με σκορ 1:1.

Στις 24 Σεπτεμβρίου 2011, ο Τζαγκόεφ πέτυχε το νικητήριο τέρμα στον αγώνα της ΤΣΣΚΑ Μόσχας και της Βόλγκα. Τρεις μέρες αργότερα, ο Τζαγκόεφ σκόραρε στο 45ο λεπτό απέναντι στην Ίντερ - ο αγώνας έληξε με σκορ 3:2 υπέρ των Ιταλών. Ο Τζαγκόεφ, στον πρώτο αγώνα της ΤΣΣΚΑ Μόσχας απέναντι στην Ρεάλ Μαδρίτης για τη φάση των 16 του Τσάμπιονς Λιγκ 2011-12, έδωσε πάσα στον Πόντους Βέρνμπλουμ, ο οποίος ισοφάρισε για τους Ρώσους - ο αγώνας έληξε με σκορ 1:1.

Διεθνής καριέρα
---------------

Ο Τζαγκόεφ σε προπόνηση της εθνικής Ρωσίας το 2011
Έπειτα από εντυπωσιακές εμφανίσεις με την ΤΣΣΚΑ Μόσχας, ο Τζαγκόεφ έλαβε πρόσκληση από την Εθνική Ρωσίας και έκανε το ντεμπούτο του στις 11 Οκτωβρίου 2008, σε αγώνα για τα προκριματικά του Μουντιάλ 2010 απέναντι στην Εθνική Γερμανίας. Ο Αλάν μπήκε στον αγώνα ως αλλαγή, σε ηλικία 18 ετών και 116 ημερών, κάτι που τον έκανε τον πιο νεαρό παίκτη της Εθνικής Ρωσίας και τον δεύτερο πιο νεαρό γενικώς μετά τον συμπαίκτη του, Ίγκορ Ακινφέεφ. Ο Τζαγκόεφ παρολίγο να δώσει στην εθνική ομάδα της χώρας τον ένα πόντο, αλλά όταν πήγε να πλασάρει τον Ρενέ Άντλερ, έστειλε την μπάλα στο δοκάρι.

Μετά τον αγώνα, ο Γκους Χίντιγκ δήλωσε ότι ο Αλάν είναι ένας έξυπνος παίκτης, ο οποίος μπορεί να δώσει μια θανατηφόρα πάσα, κάτι που απέδειξε απέναντι στην εθνική Γερμανίας. Ωστόσο, ο Τζαγκόεφ, εξαιτίας του αποτέλεσματος, δήλωσε ότι το ντεμπούτο του ήταν μια αποτυχία.

Ο Αλάν πέτυχε το πρώτο του τέρμα για την εθνική Ρωσίας στις 8 Οκτωβρίου 2010, κατά τη διάρκεια του αγώνα για τα προκριματικά του Εuro 2012 απέναντι στην εθνική Ιρλανδίας - ο αγώνας έληξε με σκορ 2:3 υπέρ των Ρώσων. Στις 25 Μαϊου 2012, ο Τζαγκόεφ συμπεριλήφθη στην 23μελη σύνθεση της εθνικής Ρωσίας για το Euro 2012. Ο Τζαγκόεφ πέτυχε δύο τέρματα στον πρώτο αγώνα της εθνικής Ρωσίας στην διοργάνωση, απέναντι στην εθνική Τσεχίας - ο αγώνας έληξε με σκορ 4:1 υπέρ των Ρώσων. Ο Τζαγκόεφ πέτυχε το μοναδικό τέρμα των Ρώσων στον αγώνα με την εθνική Πολωνίας, ο οποίος έληξε με σκορ 1:1.

Στατιστική
----------

*Μέχρι τις 20 Ιανουαρίου 2012.*

| Ομάδα | Χρονιά | Πρωτάθλημα Ρωσίας | Κύπελλο Ρωσίας | Σούπερ Καπ Ρωσίας | Κύπελλο ΟΥΕΦΑ/Γιουρόπα Λιγκ | Τσάμπιονς Λιγκ | Σύνολο | Κάρτες |
| --- | --- | --- | --- | --- | --- | --- | --- | --- |
| Παιχνίδια | Τέρματα | Παιχνίδια | Τέρματα | Παιχνίδια | Τέρματα | Παιχνίδια | Τέρματα | Παιχνίδια | Τέρματα | Παιχνίδια | Τέρματα | A yellow card | Κόκκινη |
| ΤΣΣΚΑ Μόσχας | 2008 | 20 | 8 | 3 | 2 | 0 | 0 | 6 | 3 | 0 | 0 | 29 | 13 | 22 | 1 |
| 2009 | 27 | 7 | 2 | 0 | 1 | 0 | 4 | 0 | 6 | 3 | 40 | 10 | 2 | 0 |
| 2010 | 24 | 6 | 1 | 0 | 1 | 0 | 8 | 2 | 2 | 0 | 36 | 8 | 4 | 0 |
| 2011-12 | 31 | 5 | 5 | 0 | 1 | 0 | 3 | 0 | 8 | 1 | 48 | 6 | 2 | 0 |
| Σύνολο | 102 | 26 | 11 | 2 | 3 | 0 | 21 | 5 | 16 | 4 | 153 | 37 | 30 | 1 |
| Συνολικά στην καριέρα | 102 | 26 | 11 | 2 | 3 | 0 | 21 | 5 | 16 | 4 | 153 | 37 | 30 | 1 |

Διακρίσεις
----------

### Ομαδικές

#### ΤΣΣΚΑ Μόσχας

* Κύπελλο ποδοσφαίρου Ρωσίας (3): 2007-08, 2008-09, 2010-11
* Σούπερ Καπ Ρωσίας (1): 2009

#### Ατομικές

* Καλύτερος Νεαρός Παίκτης του Πρωταθλήματος Ρωσίας (1): 2008

Παραπομπές
----------

1. ↑  «Дзагоев красиво разбил "Депортиво"» (στα Ρωσικά). Komsomolskaya Pravda. 25 October 2008. Αρχειοθετήθηκε από το πρωτότυπο στις 2009-10-04.. Ανακτήθηκε στις 17 November 2009.
2. ↑  «Мой сын не зазвездится!» (στα Ρωσικά). Sovetsky Sport. 4 November 2008. Αρχειοθετήθηκε από το πρωτότυπο στις 2009-10-11.. Ανακτήθηκε στις 17 November 2009.
3. 1 2  «Полузащитник ЦСКА Алан Дзагоев: "Надо прислушиваться к старшим"» (στα Ρωσικά). 30 September 2008. Αρχειοθετήθηκε από το πρωτότυπο στις 2009-10-04.. Ανακτήθηκε στις 17 November 2009.
4. ↑  «Our stars: Alan Dzagoyev». Konoplyov football academy site. Αρχειοθετήθηκε από το πρωτότυπο στις 25 Φεβρουαρίου 2010. Ανακτήθηκε στις 11 Σεπτεμβρίου 2009.
5. ↑  «Σελίδα του παίκτη στο stats.sportbox.ru». Αρχειοθετήθηκε από το πρωτότυπο στις 16 Ιουλίου 2012. Ανακτήθηκε στις 9 Ιουνίου 2012.
6. ↑  «Βιογραφικό του Αλάν Τζαγκόεφ στο soccernet». Αρχειοθετήθηκε από το πρωτότυπο στις 10 Ιουνίου 2012. Ανακτήθηκε στις 9 Ιουνίου 2012.
7. ↑  «Алан Дзагоев признан главным открытием футбольной России» (στα Ρωσικά). RIA Novosti. 16 December 2008. Αρχειοθετήθηκε από το πρωτότυπο στις 2011-04-06.. Ανακτήθηκε στις 17 November 2009.
8. ↑  «CSKA's Dzagoev interested in move to Chelsea». ESPNsoccernet. 27 October 2008. Αρχειοθετήθηκε από το πρωτότυπο στις 2008-10-31.. Ανακτήθηκε στις 17 November 2009.
9. ↑  Man Utd 3–3 CSKA Moscow
10. ↑  Περιγραφή του αγώνα από το soccernet[*νεκρός σύνδεσμος*]
11. ↑  «Sparta Prague 1-1 CSKA Moscow: Vaclav Kadlec Rescues Point For Czechs». Αρχειοθετήθηκε από το πρωτότυπο στις 22 Φεβρουαρίου 2011. Ανακτήθηκε στις 9 Ιουνίου 2012.
12. ↑  Περιγραφή του αγώνα από το soccernet[*νεκρός σύνδεσμος*]
13. ↑  Αναφορά της ΟΥΕΦΑ για το Ίντερ Μιλάνου-ΤΣΣΚΑ Μόσχας
14. ↑  Αναφορά της ΟΥΕΦΑ για το ΤΣΣΚΑ Μόσχας-Ρεάλ Μαδρίτης
15. ↑  «Хиддинк вызвал в сборную Прудникова и Дзагоева» (στα Ρωσικά). RIA Novosti. 29 September 2008.. Ανακτήθηκε στις 17 November 2009.
16. ↑  Euro 2012 players to watch
17. ↑  «Youngsters out to impress in 2009». ESPNsoccernet. 7 January 2009. Αρχειοθετήθηκε από το πρωτότυπο στις 2011-06-04.. Ανακτήθηκε στις 17 November 2009.
18. ↑  «Сборная России проиграла Германии в отборочном матче ЧМ-2010» (στα Ρωσικά). RIA Novosti. 12 October 2008.. Ανακτήθηκε στις 17 November 2009.
19. 1 2  «Если бы не стойка» (στα Ρωσικά). Rossiyskaya Gazeta. 15 October 2008.. Ανακτήθηκε στις 17 November 2009.
20. ↑  Αναφορά της ΟΥΕΦΑ για τον αγώνα Ιρλανδία-Ρωσία
21. ↑  «Advocaat announced the finalized Euro Squad» (στα Ρωσικά). 25 Μαΐου 2012.
22. ↑  Holyman, Ian (8 June 2012). «Dzagoev double helps Russia to flying start». *Unions of Football Associations*.. Ανακτήθηκε στις 8 June 2012.
23. ↑  «Dzagoev scores his 3rd goal as Russia draws with Poland». Αρχειοθετήθηκε από το πρωτότυπο στις 28 Ιουλίου 2012. Ανακτήθηκε στις 13 Ιουνίου 2012.
24. ↑  Poland 1-1 Russia review: Two points dropped for deflated Russia

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλάν Τζαγκόεφ** |

* Σελίδα του παίκτη στην επίσημη ιστοσελίδα της ΤΣΣΚΑ Μόσχας
* Σελίδα του παίκτη στην επίσημη ιστοσελίδα της ΡΠΟ[*νεκρός σύνδεσμος*]
* Σελίδα του παίκτη στο cskainfo.com

  


|  |  |  |  |  |
| --- | --- | --- | --- | --- |
| 

| π • σ • ε
**Εθνική Ρωσίας – Euro 2012** |
| --- |
|  |
|  | 
**1** Ακινφέεφ  · **2** Αννικόφ  · **3** Σαρόνοφ  · **4** Ιγκνασέβιτς  · **5** Ζιρκόφ  · **6** Σιρόκοφ  · **7** Ντενίσοφ  · **8** Ζιριάνοφ  · **9** Ιζμάιλοφ  · **10** Αρσάβιν αρχηγός · **11** Κερζακόφ  · **12** Α. Μπερεζούτσκι  · **13** Σούνιν  · **14** Παβλουτσένκο  · **15** Ν. Καμπάροφ  · **16** Μαλαφέεφ  · **17** Τζαγκόεφ  · **18** Κακόριν  · **19** Γκρανάτ  · **20** Πογκρεμπνιάκ  · **21** Ναμπάμπκιν  · **22** Γκλουσακόφ  · **23** Σιμσόφ  · **C** Άντβοκατ |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ρωσίας – Μουντιάλ 2014 |
| --- |
|  |
|  | 
* 1 Ακινφέεφ
* 2 Κοζλόφ
* 3 Σενίκοφ
* 4 Ιγκνασέβιτς
* 5 Σεμιόνοφ
* 6 Κανούνικοφ
* 7 Ντενίσοφ
* 8 Γκλουσακόφ
* 9 Κακόριν
* 10 Τζαγκόεφ
* 11 Κερζακόφ
* 12 Λοντίγκιν
* 13 Γκρανάτ
* 14 Μπερεζούτσκι (c)
* 15 Μογκιλέβετς
* 16 Ριζικόφ
* 17 Σατόφ
* 18 Ζιρκόφ
* 19 Σαμέντοφ
* 20 Φαϊζούλιν
* 21 Ιόνοφ
* 22 Γιεστσένκο
* 23 Καμπάροφ
* Προπονητής: Καπέλο
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ρωσίας – Μουντιάλ 2018 |
| --- |
|  |
|  | 
* 1 Ακινφέεφ (c)
* 2 Φερνάντες
* 3 Κουτεπόβ
* 4 Ιγκνασέβιτς
* 5 Σεμιόνοφ
* 6 Τσερίσεβ
* 7 Κουζιάγιεφ
* 8 Γκαζίνσκι
* 9 Τζαγκόεφ
* 10 Σμολόφ
* 11 Ζόμπνιν
* 12 Λουνιόβ
* 13 Κουντρισόβ
* 14 Γκρανάτ
* 15 Αλ. Μιραντσούκ
* 16 Αν. Μιραντσούκ
* 17 Γκολόβιν
* 18 Ζιρκόφ
* 19 Σαμέντοφ
* 20 Γκαμπούλοβ
* 21 Ερόχιν
* 22 Τζιούμπα
* 23 Σμόλνικοφ
* Προπονητής: Τσερτσέσοφ
 |

 |